ananddey/assamese-wiki-corpus huggingface dataset:
মেডুছা

গ্ৰীক কিংবদন্তি অনুযায়ী মেডুছা (প্ৰাচীন গ্ৰীক:Μέδουσα, ৰক্ষক) হৈছে এগৰাকী ৰাক্ষসী। মেডুছাৰ শিৰত চুলিৰ পৰিৱৰ্তে কিছুমান জীৱন্ত সৰ্পৰ স্থান। গৰ্গ নামেৰেও পৰিচিত মেডুছা গৰ্গন নামৰ তিনি পাখিলগা ৰাক্ষসীৰ অন্যতম। মেডুছাৰ চকুৱে চকুৱে চোৱা ব্যক্তিগৰাকী তাৎক্ষণিকভাৱে শিলত পৰিণত হয়। অধিকাংশ সূত্ৰ অনুযায়ী তেওঁ ফৰ্চিছ আৰু চিটোৰ সন্তান। লেটিন লেখক হাইজিনাছৰ মতে তেওঁৰ পিতৃ-মাতৃ গৰ্গন আৰু চিটো।

গ্ৰীক বীৰ পাৰ্চিয়াছে মেডুছাৰ শিৰশ্ছেদ কৰি সেই শিৰ অস্ত্ৰ হিচাপে শত্ৰুক শিলত পৰিণত কৰিবলৈ ব্যৱহাৰ কৰিছিল। পৰৱৰ্তী কালত তেওঁ এই শিৰ এথেনাক তেওঁৰ ঢালত ব্যৱহাৰ কৰিবলৈ প্ৰদান কৰে। ধ্ৰুপদী যুগত (খ্ৰীষ্টপূৰ্ব ৮ম শতিকা-খ্ৰীষ্টিয় ৬ষ্ঠ শতিকা) অশুভ শক্তি আঁতৰ কৰিবলৈ ব্যৱহাৰ কৰা গৰ্গেনিয়ন নামৰ সঁজুলিত মেডুছাৰ শিৰৰ উপস্থিতি দেখা যায়।

কিংবদন্তি

]] মন্দিৰত সৰ্পৰ কমৰবন্ধনী পৰিহিতা অৱস্থাত মেডুছাৰ প্ৰতিমূৰ্তি

মেডুছা আৰু তেওঁৰ দুই ভগ্নী ষ্ঠেনো আৰু ইউৰাইল জলদেৱতা ফৰ্চিছ (বা ফৰ্কিছ) আৰু চিটোৰ (বা কেটো) সন্তান।

প্ৰাচীন গ্ৰীক মৃ্ৎপাত্ৰ-চিত্ৰকাৰ আৰু ভাস্কৰসকলে মেডুছাক ৰাক্ষসী ৰূপত কল্পনা কৰিছিল যদিও পঞ্চম শতিকাৰ শিল্পীসকলে তেওঁক সুন্দৰী তথা ভয়ংকৰ ৰূপত চিত্ৰায়িত কৰিবলৈ আৰম্ভ কৰে। খ্ৰীষ্টপূৰ্ব ৪৯০-ত ৰচনা কৰা এক কাব্যত গ্ৰীক কবি পিণ্ডাৰে তেওঁক "সুগঢ়ী হনুযুক্ত" বুলি বৰ্ণনা কৰিছে।

পৰৱৰ্তী কালত মেডুছাৰ কিংবদন্তিৰ এক সংস্কৰণত ৰোমান কবি অ'ভিডে তেওঁক পূৰ্বতে এগৰাকী সুন্দৰী কুমাৰী আছিল বুলি উল্লেখ কৰিছে। কিন্তু এথেনা বা মিনাৰ্ভাৰ মন্দিৰত নেপচুন বা প'জাইডনৰ সৈতে যৌন মিলনৰ পিছত এথেনাই শাস্তিস্বৰূপে মেডুছাৰ সুন্দৰ চুলিকোছা ভয়ংকৰ সৰ্পলৈ ৰৰূপান্তৰিত কৰে।

কাহিনীটোৰ বেছিভাগ সংস্কৰণৰ মতে ৰজা পলিডেক্টিছৰ আদেশত বীৰ পাৰ্চিয়াছে মেডুছাৰ শিৰশ্ছেদ কৰে। দেৱতাসকলে এই বিষয়ে সম্ভেদ পায় আৰু এই কাৰ্যত পাৰ্চিয়ছলৈ সাহায্য প্ৰেৰণ কৰে। পাৰ্চিয়াছে এথেনাৰপৰা এখন আইনাযুক্ত ঢাল, হাৰ্মিছৰ পৰা পাখিলগা-পাদুকা, হেফেষ্টিয়াছৰ পৰা এখন তৰোৱাল আৰু হেডিছৰ পৰা অদৃশ্য শিৰোধান লাভ কৰে। তিনি গৰ্গন ভগ্নীৰ ভিতৰত একমাত্ৰ মেডুছাই আছিল মৰণশীল আৰু সেয়ে এথেনাৰ আইনাযুক্ত ঢালত প্ৰতিবিম্ব চাই পাৰ্চিয়াছে মেডুছাৰ শিৰশ্ছেদ কৰে। সেই সময়ত মেডুছা প'জাইডনৰ ঔৰসত গৰ্ভৱতী আছিল। শিৰশ্ছেদ কৰাৰ পাছত মেডুছাৰ দেহৰপৰা উৰণীয়া ঘোঁৰা পেগেচাছ াৰু হাতত সোণৰ তৰোৱাল লৈ ক্ৰিছেঅ'ৰ নামৰ দৈত্য নিৰ্গত হয়।

অ'ভিডৰ মতে, পাৰ্চিয়াছক টাইটান এটলাছে আক্ৰমণ কৰাৰ চেষ্টা কৰাত মেডুছাৰ খণ্ডিত শিৰৰ সহায়ত পাৰ্চিয়াছে এটলাছক শিলত পৰিণত কৰে। ৰঙা সাগৰৰ প্ৰবালসমূহো মেডুছাৰ শিৰৰ তেজ সাগৰীয় উদ্ভিসসমূহত পতিত হোৱাৰ ফলত গঠিত হোৱা বুলি কাহিনী প্ৰচলিত আছে।

ৰজা পলিডেক্টিছে পাৰ্চিয়াছৰ মাতৃক বলপূৰ্বক বিবাহ কৰে বাবে পাৰ্চিয়াছে ৰজা পলিডেক্টিছকো শিলত পৰিণত কৰে। ইয়াৰ পিছত তেও৬ মেডুছাৰ খণ্ডিত শিৰ এথেনাক অৰ্পণ কৰে।

নাৰীবাদ

বিংশ শতিকাৰ নাৰীবাদীসকলে সাহিত্য আৰু আধুনিক সংস্কৃতিৰ লগতে ভাৰ্ছেক কোম্পানীৰ ল'গ'ত মেডুছাৰ উপস্থিতিৰ পুনৰ্মূল্যায়ন কৰে। "মেডুছা" শব্দটোক প্ৰায়েই কিংবদন্তিৰ চৰিত্ৰটোক প্ৰতিনিধিত্ব কৰাৰ বিপৰীতে একোটা গৰ্গনৰ সামৰ্থ্য তথা শক্তি বা পৰশ্ৰীকাতৰতা অথবা বিদ্বেষ বুজাবলৈ ব্যৱহাৰ কৰা হয়। পূৰ্বতে অতীৱ সুন্দৰী হোৱা সত্ত্বেও মেডুছাৰ নাম ৰাক্ষস বুজাবলৈ ব্যৱহৃত হ'বলৈ ধৰে। কিছুক্ষেত্ৰক ইয়াক এগৰাকী নাৰীৰ ক্ৰোধক বুজাবলৈয়ো ব্যৱহাৰ কৰা হয়।

তথ্য সংগ্ৰহ

শ্ৰেণী:গ্ৰীক কিংবদন্তি
অভিজিত শৰ্মা বৰুৱা

অভিজিত শৰ্মা বৰুৱা হৈছে অসমৰ এজন অভিযন্তা,বিজ্ঞান লেখক, সম্পাদক। তেওঁ বিজ্ঞানভিত্তিক গ্ৰন্থৰ লগতে বহুতো শিশু-কিশোৰৰ উপযোগী গ্ৰন্থ লিখিছে। ২০১৫ চনত তেওঁ বিজ্ঞান জনপ্ৰিয়কৰণৰ ৰাষ্ট্ৰীয় পুৰস্কাৰ লাভ কৰিছিল।

উদ্ধৃতিসমূহ

ছাত্ৰ-ছাত্ৰীৰ গাইড

সৰ্বোত্তম বন্ধু হ'ল এনে এজন বন্ধু, যি তোমাক তোমাৰ প্ৰয়োজনীয় সময়ত বিভিন্ন দিশ বা উপায় তোমাৰ আগত দাঙি ধৰে, কিন্তু তাৰে কোনো এটা উপায় গ্ৰহণ কৰিবলৈ তোমাক জোৰ নকৰে। অৰ্থাৎ, তোমাৰ ৰুচি-অভিৰুচি, পচন্দৰ ওপৰত সেয়া এৰি দিয়ে। কিতাপে ঠিক এইটো কামকে কৰে বাবে কিতাপক 'সৰ্বোত্তম বন্ধু' বুলি অভিহিত কৰা হয়।
সফল অধ্যয়নৰ ক্ষেত্ৰত আটাইতকৈ প্ৰয়োজনীয় কথাটো হ'ল - অধ্যয়নৰ ইচ্ছা। সেয়াই যদি নাথাকে, তেন্তে তোমাক কোনেও একো সহায় কৰিব নোৱাৰে।
ধৰা, তুমি এজন মানুহক বহু দিনৰ মূৰত লগ পালা। মানুহজন চিনাকি চিনাকি লাগিছে, কিন্তু কোন আছিল, সেয়া সঠিককৈ মনত পৰা নাই। এয়া তেনেই স্বাভাৱিক। কিন্তু সদায় লগ পাই থকা বন্ধুজনক? তেওঁৰ ক্ষেত্ৰত কি এনে ভুল হ'ব? সেয়া সম্ভৱেই নহয়। গতিকে কি বুজিলা? পঢ়াৰ ক্ষেত্ৰতো তুমি এবাৰ পঢ়িলেই সেয়া যথেষ্ট নহয়। তুমি সঘনাই সেয়া আওৰালেহে সি মনত ৰৈ যাব।
সহায়ক পুথি সদায় সহায়ক পুথিহে। সি তোমাক সহায় কৰিব, কিন্তু কেতিয়াও তোমাৰ বাবে একমাত্ৰ পঠনীয় পুথি হ'ব নোৱাৰে।
তুমি শিকিবলৈ ভাল পোৱাটো বা তোমাৰ ভিতৰত শিকাৰ আগ্ৰহ সৃষ্টি হোৱাটো বৰ গুৰুত্বপূৰ্ণ কথা। বিজ্ঞান হ'ল এই ক্ষেত্ৰত এক আকৰ্ষণীয় আৰু উপযুক্ত মাধ্যম।

উৎস

বাহ্যিক সংযোগ

শ্ৰেণী:লেখক
শ্ৰেণী:অসমৰ ব্যক্তি
১৪ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৬৯ - এপলো-১২ মহকাশযানখন চন্দ্ৰ অভিমুখে উৎক্ষেপণ কৰা হয়।
২০০২ - পৰমানন্দ বৰবায়ন আৰু সীমা বিশ্বাসৰ নাম সংগীত নাটক একাডেমী বঁটাৰ বাবে ঘোষণা কৰা হয়।

জন্ম

১৮৮৯ - জৱাহৰলাল নেহৰু, ভাৰতৰ প্ৰথম প্ৰধান মন্ত্ৰী। ১৯৫৭ চনত তেওঁৰ জন্ম দিনটোক ৰাষ্ট্ৰীয় শিশু দিৱস হিচাপে পালন কৰিবলৈ ঘোষণা কৰা হয়।
১৮৯১ - ছাৰ ফ্ৰেডৰিক গ্ৰাণ্ট বেণ্টিং, ইনছুলিনৰ আৱিষ্কাৰক কানাডাৰ বিজ্ঞানী ৰ জন্ম হয়। তেওঁ ১৯২১ চনত ইনছুলিন আৱিষ্কাৰ কৰে আৰু এই আৱিষ্কাৰৰ বাবে ১৯২৩ চনত চিকিৎসা বিজ্ঞানৰ নোবেল বঁটা লাভ কৰে।
১৯২৪ - ৰোহিনী ভাটে, ভাৰতৰ অভিজ্ঞ কথক নৃত্যশিল্পী।
১৯৪১ - মামণি ৰয়ছম গোস্বামী, অসমীয়া সাহিত্যিক। ৰামায়ণী সাহিত্যৰ গৱেষক হিচাপে মাধৱ কন্দলীৰ ৰামায়ণৰ গৱেষণাত ডক্টৰেট ডিগ্ৰী লাভ কৰা ড॰ গোস্বামীয়ে দিল্লী বিশ্ববিদ্যালয়ৰ আধুনিক ভাৰতীয় ভাষা বিভাগৰ অধ্যাপিকা স্বৰূপে অৱসৰ গ্ৰহণ কৰিছিল। তেখেতৰ প্ৰকৃত নাম আছিল ইন্দিৰা গোস্বামী

মৃত্যু

১৭১৬ - গটফ্ৰিড উইলহেম লিবনিৎজ, জাৰ্মানীৰ গণিতজ্ঞ। তেওঁ কলন গণিত বা কেলকুলাছৰ উদ্ভাৱক আছিল।
১৮৩৩ - গৰ্গ উইলহেম হেগেল, জাৰ্মান দাৰ্শনিক।
২০১৫ - কে. এছ. গোপালাকৃষ্ণন, ভাৰতীয় চলচ্চিত্ৰ পৰিচালক।

দিৱস

শিশু দিৱস (ভাৰত)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
চু পেই

চু পেই (ইংৰাজী: Xu Pei; জন্ম: ১৯৬৬) এগৰাকী চীনত জন্মগ্ৰহণ কৰা জাৰ্মান কবি, লেখিকা আৰু মানৱ অধিকাৰ কৰ্মী। ছিচুয়ানত জন্মগ্ৰহণ কৰা চুই ১৯৮৮ চনত চীন ত্যাগ কৰে আৰু জাৰ্মানীত অধ্যয়ন কৰে। চুৱে ২০০৪ চনত জাৰ্মান নাগৰিকত্ব লাভ কৰে আৰু বৰ্তমান জাৰ্মানীৰ কলনত বাস কৰে।

জীৱন

চু পেইৰ জন্ম হৈছিল ১৯৬৬ চনৰ ২২ মাৰ্চত দক্ষিণ-পশ্চিম চীনৰ ছিচুয়ানৰ গাৰ্জে তিব্বতী স্বায়ত্বশাসিত প্ৰেফেকচাৰৰ কেন্দ্ৰস্থল কাংডিং চহৰত। চুৰ তিনিজন ককায়েক আৰু এজন ভায়েক আছে। শৈশৱত চুক চেংডুত পালিত যত্নৰ বাবে পঠোৱা হৈছিল। যেতিয়া তেওঁৰ বয়স ৮ বছৰ আছিল, তেতিয়া তেওঁৰ মাক-দেউতাকক য়াআনলৈ কামৰ বাবে বদলি কৰা হয় আৰু চুক মাক-দেউতাকৰ ওচৰলৈ ঘূৰাই অনা হয়।

১৯৮৩ চনত চুৱে ছিচুয়ান ইণ্টাৰনেচনেল ষ্টাডিজ ইউনিভাৰ্চিটিৰ জাৰ্মান বিভাগত নামভৰ্তি কৰে আৰু ১৯৮৭ চনত স্নাতক ডিগ্ৰী লাভ কৰে। পিছলৈ চুৱে লেশানত জাৰ্মান পৰ্যটক দলৰ বাবে এজন ট্যুৰ গাইড হিচাপে কাম কৰিছিল।

+চু পেইৰ ৫টা জাৰ্মান কবিতা সংগ্ৰহ
বছৰ
জাৰ্মান নাম
ইংৰাজী নাম
আইএচবিএন

১৯৯৩
Täglich reitet der Herzog aus

The duke rides every day

২০০১
Lotusfüße
Lotus feet

২০০২
Affenkönig
Monkey king

–
২০০৩

Schneefrau
Snow woman

২০০৮
Himmelsauge
Celestial eye

চুৰ অন্যান্য জাৰ্মান ভাষাৰ প্ৰকাশনৰ ভিতৰত আছে: ১৯৯৭ চনত প্ৰকাশিত প্ৰবন্ধ দ্য আউটলুকচ অৱ অ’মেন ইন ৰোমাণ্টিচিজম পয়েমচ (আইএচবিএন ), লগতে ২০১৩ চনত প্ৰকাশিত উপন্যাস দ্য লং ওৱে অৱ দ্য ৰেড চেম্বাৰ ।

বঁটা আৰু আদৰণি

চু পেইয়ে ১৯৯১ চনত ডাচেলডৰ্ফৰ সাহিত্য সৃষ্টি বঁটা, ১৯৯৩ চনত নৰ্থ ৰাইন-ৱেষ্টফেলিয়াৰ সংস্কৃতি মন্ত্ৰালয়ৰ সাহিত্য সৃষ্টি বঁটা, ১৯৯৪–১৯৯৬ চনত ফ্ৰেডৰিখ ইবাৰ্ট ফাউণ্ডেশ্যনৰ ডক্টৰেট জলপানি আৰু ১৯৯৯–২০০০ চনত লুনেবাৰ্গৰ হাইনে সাহিত্য সৃষ্টি বঁটা লাভ কৰে।

২০১১ চনৰ এটা সাক্ষাৎকাৰত জাৰ্মান চীনতত্ত্ববিদ উলফগ্যাং কুবিনে মন্তব্য কৰিছিল যে চু পেইৰ কবিতাসমূহ সুন্দৰকৈ লিখা হৈছিল আৰু তেওঁৰ শিল্পকৰ্মসমূহ মনোযোগৰ যোগ্য আছিল। কুবিনে কৈছিল যে চীনৰ বিষয়ত মনোনিৱেশ কৰা অন্যান্য প্ৰবাসী চীনা লেখকৰ দৰে চুই নিজকে কেৱল চীনৰ বিষয়তে সীমাবদ্ধ কৰি ৰখা নাছিল।

তথ্যসূত্ৰ

শ্ৰেণী:চীনৰ ব্যক্তি
শ্ৰেণী:জাৰ্মানীৰ ব্যক্তি
শ্ৰেণী:কবি
শ্ৰেণী:লেখিকা
জাভাগল শ্ৰীনাথ

জাভাগল শ্ৰীনাথ (; জন্ম ৩১ আগষ্ট, ১৯৬৯) এজন প্ৰাক্তন ভাৰতীয় ক্ৰিকেটাৰ আৰু বৰ্তমান আইচিচিৰ মেচ ৰেফাৰী। তেওঁক ভাৰতৰ শ্ৰেষ্ঠ দ্ৰুত বলাৰৰ ভিতৰত অন্যতম বুলি গণ্য কৰা হয়। তেওঁ‌ এদিনীয়া আন্তঃৰাষ্ট্ৰীয় খেলত ৩০০তকৈ অধিক উইকেট দখল কৰা প্ৰথমজন ভাৰতীয় বলাৰ আছিল।অৱসৰ নোলোৱালৈকে শ্ৰীনাথ ভাৰতীয় ক্ৰিকেট দল ৰ ফ্ৰণ্টলাইন দ্ৰুত বলিং কৰা বলাৰ আছিল আৰু কপিল দেৱ ৰ পিছত ২০০ টেষ্ট মেচ লোৱা দ্বিতীয়জন ভাৰতীয় পেচ বলাৰ আছিল। কপিলদেৱে অৱসৰ লোৱাৰ পিছত ৯ বছৰতকৈও অধিক সময় ভাৰতীয় বেগী বলিং আক্ৰমণৰ নেতৃত্ব দিছিল শ্ৰীনাথে। অনিল কুম্বলেৰ পিছতে তেওঁ ৩১৫ ৰান সংগ্ৰহ কৰি ভাৰতৰ দ্বিতীয় সৰ্বোচ্চ এদিনীয়া আন্তৰ্জাতিক উইকেট দখলকাৰী হিচাপে পৰিগণিত হৈছিল। তেওঁ খেলা চাৰিখন বিশ্বকাপ ক্ৰমে:- ১৯৯২, ১৯৯৬, ১৯৯৯ আৰু ২০০৩ চনত তেওঁ সৰ্বমুঠ ৪৪টা উইকেট দখল কৰে। লগতে তেওঁ‌ জাহিৰ খানৰ সৈতে বিশ্বকাপত ভাৰতৰ বাবে যৌথ সৰ্বাধিক উইকেট দখলকাৰী আছিল। শ্ৰীনাথে ২০০৩ চনত দক্ষিণ আফ্ৰিকাত অনুষ্ঠিত ক্ৰিকেট বিশ্বকাপৰ পাছত আন্তঃৰাষ্ট্ৰীয় ক্ৰিকেটৰ পৰা অৱসৰ গ্ৰহণ কৰে।

ব্যক্তিগত জীৱন

১৯৬৯ চনৰ আগষ্ট মাহত কৰ্ণাটকৰ মহীশূৰ ত শ্ৰীনাথৰ জন্ম হৈছিল। তেওঁ সৰুৰে পৰা ক্ৰিকেট খেলিছিল।তেওঁ মৰিমাল্লাপ্পা হাইস্কুলৰ পৰা স্কুলিয়া শিক্ষা আহৰণ কৰি পিছত মহীশূৰৰ শ্ৰীজয়চমৰাজেন্দ্ৰ কলেজ অৱ ইঞ্জিনিয়াৰিং (এছজেচিই)ৰ পৰা ইঞ্জিনিয়াৰিঙৰ স্নাতক ডিগ্ৰী লাভ কৰিছে।১৯৯৯ চনত প্ৰথম পত্নী জ্যোৎস্নাৰে বিবাহপাশত আবদ্ধ হয়। তেওঁলোকৰ বিবাহ বিচ্ছেদৰ পিছত আকৌ ২০০৮ চনত সাংবাদিক মাধৱী পাত্ৰৱলীৰ সৈতে বিবাহপাশত আবদ্ধ হয়।

আন্তঃৰাষ্ট্ৰীয় ক্ৰিকেট কেৰিয়াৰ

শ্ৰীনাথে ১৯৯১ চনত শ্বাৰজাহত সৰ্বপ্ৰথম এদিনীয়া আন্তঃৰাষ্ট্ৰীয় অভিষেক আৰম্ভ কৰে। তেওঁ প্ৰথম বছৰত ১১খন এদিনীয়া আৰু দুখন টেষ্ট মেচ খেলিছিল আৰু গড়ে ৩০.০০ ত ১৪টা এদিনীয়া উইকেট দখল কৰিছিল। ১৯৯১–৯২ চনত অষ্ট্ৰেলিয়া ভ্ৰমণৰ বাবে তেওঁ ভাৰতীয় দলৰ বাবে নিৰ্বাচিত হয়। অষ্ট্ৰেলিয়া ৰাষ্ট্ৰীয় ক্ৰিকেট দলৰ বিৰুদ্ধে ব্ৰিছবেনত টেষ্ট ক্ৰিকেটত অভিষেক ঘটায়। মেচৰ সময়ত তৃতীয় বেগী বলাৰ হিচাপে ৩/৫৯ ৰান সংগ্ৰহ কৰি ৫৫.৩০ ছেকেণ্ডত দহটা উইকেটৰে এই চিৰিজ সমাপ্ত কৰে। কেপ টাউনত দক্ষিণ আফ্ৰিকাৰ ৰাষ্ট্ৰীয় ক্ৰিকেট দলৰ বিৰুদ্ধে নতুন বলটো লোৱাৰ সুযোগ পাই তেওঁ ২৭ অভাৰত ৪/৩৩ ৰান সংগ্ৰহ কৰি ২৬.০৮ত ১২টা উইকেটৰে এই চিৰিজৰ অন্ত পেলায়। যিহেতু ভাৰতত উইকেট স্পিনৰ বাবে অনুকূল পৰিৱেশ আছিল সেয়েহে শ্ৰীনাথে ঘৰুৱা টেষ্ট মেচত একেৰাহে সাতখন খেল খেলপথাৰৰ পৰা চায়ে কটাইছিল। কিয়নো ভাৰতে মাত্ৰ দুজন বেগী বলাৰকহে ফিল্ডিং কৰাইছিল। ১৯৯৪ চনৰ শেষৰ ফালে কপিলদেৱৰ অৱসৰৰ পিছত শ্ৰীনাথে ৱেষ্ট ইণ্ডিজৰ ৰাষ্ট্ৰীয় ক্ৰিকেট দলৰ বিৰুদ্ধে প্ৰথমখন ঘৰুৱা টেষ্ট মেচ খেলে। দ্বিতীয় ইনিংছত ৫টা উইকেট দখল কৰি ৬০ ৰান সংগ্ৰহ কৰি প্লেয়াৰ অৱ দ্য মেচৰ সন্মান লাভ কৰে। তেওঁৰ বৰ্ধিত সুযোগৰ লগত তেওঁৰ বেটিঙৰ উন্নতি ঘটিছিল আৰু শৃংখলাৰ সময়ছোৱাত তেওঁ দুটা অৰ্ধশতক অৰ্জন কৰিছিল।

সন্মান

অৰ্জুন বঁটা – ১৯৯৯ চন
মান্য ডক্টৰেট মহীশূৰ বিশ্ববিদ্যালয় - ২০২৩ ৰ পৰা

তথ্যসূত্ৰ
নিচুকনি গীত

নিচুকনি গীত হৈছে কোমলমতি শিশুৰ মন ভুলাই ৰাখিবলৈ বা টোপনি নিয়াবলৈ গোৱা নাতিদীৰ্ঘ অথবা নাতিহ্ৰস্ব গীত। শিশুৰ মানসিক জগতখনৰ সৈতে সংগতি ৰাখি সহজ-সৰল ভাবে এই গীতবোৰ ৰচনা কৰা হয়। পৃথিৱীৰ আন ঠাইৰ দৰে অসমতো নিচুকনি গীতৰ প্ৰচলন অতীজৰে পৰা হৈ আহিছে। শিশুক নিচুকাবলৈ সৃষ্টি হোৱা এইবোৰ গীতৰ মাজেৰে শিশুৰ মনৰ কল্পনা মাতৃ হৃদয়ৰ অভিব্যক্তি, আশা-আকাংক্ষা, মৰম-চেনেহ আৰু কৃষিজীৱী মানুহৰ সৰু সৰু সপোন তথা হা-হুতাশবোৰৰ চিত্ৰ দেখা পোৱা যায়। কল্পনা শক্তিৰ মায়াজালেৰে আবৃত এই গীতবোৰে শিশুসকলক অনুসন্ধিৎসুপ্ৰৱণ কৰি তোলে। নিচুকনি গীতৰ ইংৰাজী প্ৰতিশব্দ হৈছে lullaby।

লগতে চাওক

বিয়ানাম
বিহুনাম

উৎস

শ্ৰেণী:অসমীয়া মৌখিক সাহিত্য
মটক স্বায়ত্বশাসিত পৰিষদ

মটক স্বায়ত্ব শাসিত পৰিষদ হৈছে জাতিগত মটক জনগোষ্ঠীৰ বিকাশ আৰু সুৰক্ষাৰ বাবে ভাৰতৰ অসম ৰাজ্যৰ এক স্বায়ত্ব শাসিত প্ৰশাসনীয় বিভাগ। এইটো ২০২০ চনত গঠন কৰা হৈছিল।

সম্পৰ্কে

মটক জনগোষ্ঠী মূলতঃ অসমৰ ডিব্ৰুগড়, তিনিচুকীয়া,শিৱাসাগৰ জিলা আৰু যোৰহাট জিলাত বাস কৰা জনজাতি। চৰকাৰী অনুমান অনুসৰি অসমত প্ৰায় ৭ লাখ মটক জনজাতীয় লোক বাস কৰে। ২০২০ চনৰ ২৪ মাৰ্চত বিজেপি নেতৃত্বাধীন এনডিএ চৰকাৰে অসম বিধানসভাত মটক স্বায়ত্বশাসিত পৰিষদ বিল উত্থাপন কৰে আৰু বিৰোধী দলসমূহৰ কোনো আপত্তি নোহোৱাকৈ ২০২০ চনৰ ছেপ্টেম্বৰত ইয়াক গৃহীত কৰা হৈছিল।

২০২১ চনৰ জানুৱাৰী মাহত অসম ৰাজ্য চৰকাৰে জনাইছিল যে নৱগঠিত মটক স্বায়ত্বশাসিত পৰিষদ, কামতাপুৰ স্বায়ত্বশাসিত পৰিষদ, মৰাণ স্বায়ত্বশাসিত পৰিষদ আৰু বড়ো-কছাৰী কল্যাণ স্বায়ত্বশাসিত পৰিষদে অন্তৱৰ্তীকালীন পৰিষদ গঠন কৰিব। যিহেতু ২০২১ চনৰ অসম বিধানসভা নিৰ্বাচনৰ পূৰ্বে এই স্বায়ত্বশাসিত পৰিষদসমূহৰ নিৰ্বাচন সম্ভৱ হোৱা নাছিল, চৰকাৰে মটক স্বায়ত্বশাসিত পৰিষদ আৰু মটক স্বায়ত্বশাসিত পৰিষদৰ বাবে ২৫ জন, কামতাপুৰ স্বায়ত্বশাসিত পৰিষদৰ বাবে ৩০জন আৰু বড়ো-কছাৰী কল্যাণ স্বায়ত্বশাসিত পৰিষদৰ বাবে ৪০জন সদস্য মনোনীত কৰিব।

তথ্য সংগ্ৰহ

শ্ৰেণী:অসমৰ স্বায়ত্বশাসিত পৰিষদ
শ্ৰেণী:অসমৰ প্ৰশাসন
অতিপ্ৰাকৃতিক

অতিপ্ৰাকৃতিক বুলিলে প্ৰকৃতিৰ নিয়মৰ ঊৰ্ধত থকা পৰিঘটনা বা সত্তাক বুজোৱা হয়। এই শব্দটো মধ্যযুগীয় লেটিন supernaturalisৰ পৰা উদ্ভৱ হৈছেঃ super- (ওপৰত, বাহিৰত, বা বাহিৰত) + natura (প্ৰকৃতি) প্ৰকৃতি নামৰ সৰ্বশেষ শব্দটোৱে প্ৰাচীন জগতৰ পৰাই একাধিক অৰ্থ বহন কৰি আহিছে যদিও " অতিপ্ৰাকৃতিক" শব্দটোৰ উৎপত্তি হৈছে মধ্যযুগতহে।প্ৰাচীন জগতত ইয়াৰ কোনো অস্তিত্ব নাছিল।

লোককথা আৰু ধৰ্মীয় প্ৰসংগত অতিপ্ৰাকৃতিকতাক বৈশিষ্ট্যযুক্ত কৰা হয়। কিন্তু অধিক ধৰ্মনিৰপেক্ষ প্ৰসংগতো ইয়াক বৈশিষ্ট্যযুক্ত হিচাপে ব্যাখ্যা কৰিব পাৰি। যেনেঃ অন্ধবিশ্বাস বা অস্বাভাৱিকতাক বিশ্বাসৰ ক্ষেত্ৰত। এই শব্দটো অভৌতিক সত্তা যেনেঃ স্বৰ্গদূত, দানৱ, দেৱতা আৰু আত্মাৰ ক্ষেত্ৰত আৰোপ কৰা হয়। ইয়াৰ উপৰি যাদু,টেলিকাইনেছিছ, লেভিটেচন, পূৰ্বজ্ঞান, আৰু অতি-ইন্দ্ৰিয় সংবেদন আদি বিষয়সমূহতো ই অন্তৰ্ভুক্ত।

প্ৰকৃতিবাদৰ দৰ্শনে কয় যে প্ৰাকৃতিক জগতৰ বাহিৰে একোৱেই নাই, আৰু সেইবাবেই এই দৰ্শনে সন্দেহৰ দৃষ্টিৰে অলৌকিক দাবীক পৰ্যবেক্ষণ কৰিছে।

নৃতত্ত্ববিজ্ঞানৰ অধ্যয়নে ইংগিত দিয়ে যে মানুহে প্ৰাকৃতিক আৰু অতিপ্ৰাকৃতিক ব্যাখ্যাক পাৰস্পৰিকভাৱে ব্যতিক্ৰমী বা দ্বৈতভাৱে গ্ৰহণ নকৰে বা ব্যৱহাৰ নকৰে। বৰঞ্চ প্ৰাকৃতিক আৰু অতিপ্ৰাকৃতিক ব্যাখ্যাৰ মিলন স্বাভাৱিক আৰু সংস্কৃতিৰ মাজত ব্যাপক।অন্তৰ-সাংস্কৃতিক অধ্যয়নে ইংগিত দিয়ে যে পৃথিৱীৰ বিষয়ে অসংখ্য কথা যেনেঃ ৰোগ, মৃত্যু আৰু উৎপত্তিৰ ব্যাখ্যাৰ বাবে প্ৰাপ্তবয়স্ক আৰু শিশু উভয়ৰে প্ৰাকৃতিক আৰু অলৌকিক ব্যাখ্যাৰ সহাৱস্থান মন কৰিবলগীয়া। ব্যক্তিবিশেষে কেতিয়া আৰু কেনেকৈ প্ৰাকৃতিক আৰু অলৌকিক ব্যাখ্যাক অন্তৰ্ভুক্ত কৰে সেইটো নিৰ্ধাৰণ কৰাত প্ৰসংগ আৰু সাংস্কৃতিক নিৱিষ্টই গুৰুত্বপূৰ্ণ ভূমিকা পালন কৰে। ব্যক্তিৰ প্ৰাকৃতিক আৰু অলৌকিক ব্যাখ্যাৰ সহাৱস্থানেই দুটা সুকীয়া জ্ঞানমূলক ক্ষেত্ৰৰ ফলাফল হ'ব পাৰে। এটা শাৰীৰিক-যান্ত্ৰিক সম্পৰ্কৰ সৈতে আৰু আনটো সামাজিক সম্পৰ্কৰ সৈতে জড়িত। খিলঞ্জীয়া গোটসমূহৰ অধ্যয়নে ব্যাখ্যাৰ এনে সহাৱস্থানৰ কাৰ্যাৱলীৰ সন্দৰ্ভত অন্তৰ্দৃষ্টি প্ৰদান কৰিছে।

সন্দেহবাদ বা সংশয়বাদ

সংশয়বাদ (আমেৰিকান ইংৰাজী) সাধাৰণতে অনুমানিক জ্ঞান বা বিশ্বাসৰ এটা বা ততোধিক বস্তুৰ প্ৰতি প্ৰশ্নবোধক মনোভাৱ বা সন্দেহ।ইয়াক প্ৰায়ে অতিপ্ৰাকৃতিক, নৈতিকতা (নৈতিক সন্দেহ), ধৰ্ম (ঈশ্বৰৰ অস্তিত্বৰ ওপৰত সন্দেহ), বা জ্ঞান (জ্ঞানৰ সম্ভাৱনা বা নিশ্চয়তাৰ ওপৰত সন্দেহ) আদিৰ ক্ষেত্ৰত নিৰ্দেশিত কৰা হয়।আনুষ্ঠানিক ক্ষেত্ৰত বিষয় হিচাপে সন্দেহবাদ দৰ্শন বা জ্ঞানতত্ত্বৰ প্ৰেক্ষাপটত ঘটে যদিও ইয়াক ৰাজনীতি, ধৰ্ম, ছদ্মবিজ্ঞান আদি যিকোনো বিষয়ত প্ৰয়োগ কৰিব পাৰি।

সন্দেহবাদীসকলে অতিপ্ৰাকৃতিক বস্তুৰ অস্তিত্ব থাকিব নোৱাৰে বুলি মন্তব্য দিয়াৰ এটা কাৰণ হ'ল "অলৌকিক" যিকোনো বস্তুৱেই সংজ্ঞা অনুসৰি প্ৰাকৃতিক জগতৰ অংশ নহয়। একাংশ বিশ্বাসীয়ে অলৌকিকতাৰ সমৰ্থনত সবলভাৱে কয় যে ইয়াক কেৱল বৰ্তমানৰ বৈজ্ঞানিক পদ্ধতি ব্যৱহাৰ কৰি প্ৰদৰ্শন কৰিব নোৱাৰি। কিন্তু সন্দেহবাদীসকলে কয় যে এনে পদ্ধতি হৈছে মানুহৰ জ্ঞাত আৰু অজ্ঞাত বিষয়বোৰৰ অনুসন্ধান কৰিবলৈ উদ্ভাৱন কৰা সৰ্বোত্তম আহিলা।

তথ্যসূত্ৰ

শ্ৰেণী:লোককথা
শ্ৰেণী:অতিপ্ৰাকৃত
লেচলি এ ৱেষ্টন

লেচলি এ ৱেষ্টন এফ এ এ, এগৰাকী উদ্ভিদ জীৱবিজ্ঞানী, যিয়ে মাটিৰ আৱৰণ আৰু কীট-পতংগ নিয়ন্ত্ৰণৰ ওপৰত অপতৃণ দমন কৰা কামৰ বাবে ২০২৩ চনত অষ্ট্ৰেলিয়ান একাডেমী অৱ চাইন্সৰ ফেলো হিচাপে সন্মানিত হৈছিল। চাৰ্লছ ষ্টাৰ্ট বিশ্ববিদ্যালয়, ৱাগা ৱাগাৰ অধ্যাপিকা আৰু উদ্ভিদ বিজ্ঞান, কৃষি বিজ্ঞান, অপতৃণ নিয়ন্ত্ৰণ আৰু উদ্যান শস্যৰ ওপৰত গৱেষণা কৰে।

কেৰিয়াৰ আৰু শিক্ষা

ৱেষ্টনে কৰ্নেল বিশ্ববিদ্যালয়ৰপৰা উদ্ভিদ বিজ্ঞানত স্নাতক (১৯৮০) আৰু মিছিগান ষ্টেট বিশ্ববিদ্যালয়ৰপৰা স্নাতকোত্তৰ আৰু পি এইচ ডি (১৯৮৬) লাভ কৰে। কৰ্নেল বিশ্ববিদ্যালয়, আৰু কেণ্টাকি বিশ্ববিদ্যালয় দুয়োটাতে উদ্ভিদ বিজ্ঞান আৰু উদ্যান শস্য বিভাগত কাম কৰি আহিছে। কৃষি বিজ্ঞান আৰু উদ্যান শস্য উৎপাদনৰ লগতে অপতৃণ বিজ্ঞান, উদ্ভিদ সুৰক্ষা, আক্ৰমণ জীৱবিজ্ঞান, ঘাঁহনিনাশক আৱিষ্কাৰ, বিপাকীয় বিজ্ঞান আৰু উদ্ভিদৰ বিষক্ৰিয়াৰ ওপৰত গৱেষণাৰ ৩০ বছৰতকৈ অধিক অভিজ্ঞতা আছে।

পি এইচ ডি লাভ আৰু আমেৰিকাত কাম কৰাৰ পাছত তেওঁ অষ্ট্ৰেলিয়ালৈ গুচি যায় আৰু চাৰ্লছ ষ্টাৰ্ট বিশ্ববিদ্যালয়ত কাম কৰে, উদ্ভিদ জীৱবিজ্ঞান, উদ্ভিদবিজ্ঞান আৰু অপতৃণ নিয়ন্ত্ৰণৰ ক্ষেত্ৰত গৱেষণা আৰু প্ৰকাশ কৰে। ৱেষ্টনক গুৱৰুৱা প্ৰকল্পৰ বাবে ২৩ মিলিয়ন ডলাৰ প্ৰদান কৰা হৈছিল, ২০১৯ চনত। তেওঁ এটা গুবৰুৱা প্ৰকল্পতো কাম কৰিছিল।যিটো চিএছআইআৰঅ' আৰু মাংস আৰু পশুধন অষ্ট্ৰেলিয়াৰ যৌথ উদ্যোগ আছিল।

ৱেষ্টন আন্তৰ্জাতিক এলিলোপেথী ছ'চাইটিৰ পূৰ্ব সভাপতিও আছিল। টাৰ্ফ আৰু ঘাঁহত অপতৃণ দমন কৰা উদ্ভিদ জীৱবিজ্ঞানৰ জৈৱহাৰ্বিচাইডৰ পেটেণ্টো আছে, যিয়ে ‘নিজ অপতৃণ’ হোৱা লনৰ দিশত কাম কৰে। আক্ৰমণাত্মক প্ৰজাতিৰ জীৱবিজ্ঞান আৰু পৰিৱেশ বিজ্ঞান আৰু ইয়াৰ প্ৰভাৱ, বিশেষকৈ অষ্ট্ৰেলিয়াৰ পৰিৱেশ তন্ত্ৰত ইয়াৰ দীৰ্ঘম্যাদী প্ৰভাৱৰ বিষয়ে তেওঁৰ বিশেষজ্ঞতা আছে। চাৰ্লছ ষ্টাৰ্ট বিশ্ববিদ্যালয়ত তেওঁ ২০ জনতকৈ অধিক কৰ্মচাৰী আৰু ছাত্ৰ-ছাত্ৰীৰে উদ্ভিদ পাৰস্পৰিক ক্ৰিয়া গৱেষণা গোট পৰিচালনা কৰে।

কৃষিৰ ক্ষেত্ৰত অধিক বহনক্ষম ফলাফল প্ৰদানৰ কামৰ বাবে ৱেষ্টনে অষ্ট্ৰেলিয়ান একাডেমী অৱ চাইন্সৰ ফেলো নিৰ্বাচিত হয়।
ৱেষ্টন ‘অন্য উদ্ভিদ, অণুজীৱ আৰু তৃণভোজীৰ সৈতে উদ্ভিদৰ পাৰস্পৰিক ক্ৰিয়াৰ অধ্যয়ন আৰু প্ৰয়োগৰ অগ্ৰণী’।

একাডেমী অৱ চাইন্সৰ বাবে দিয়া বিবৃতিত ৱেষ্টনে কয় যে তেওঁ "বিশেষকৈ উৎসাহিত যে তেওঁ কৃষিৰ ওপৰত গুৰুত্ব আৰোপ কৰা আঞ্চলিক বিশ্ববিদ্যালয়ত কাম কৰা প্ৰথম মহিলাসকলৰ ভিতৰত অন্যতম হৈ ফেলো নিৰ্বাচিত হৈছে।" তেওঁ কয় যে তেওঁ আশা কৰে, তেওঁ "ফেলো হিচাপে মোৰ কাৰ্যকলাপসমূহ ব্যৱহাৰ কৰি আন মহিলা আৰু কৃষিক্ষেত্ৰত কাম কৰাসকলক তেওঁলোকৰ গৱেষণামূলক আগ্ৰহ আৰু কৃষি ব্যৱস্থালৈ অৱদানৰ ওপৰত অধ্যৱসায় অব্যাহত ৰাখিবলৈ অনুপ্ৰাণিত কৰিব।"

তথ্যসূত্ৰ

শ্ৰেণী:জীৱবিজ্ঞানী
কিম হাক-ছুন

কিম হাক-ছুন (১৯২৪-১৯৯৭)দক্ষিণ কোৰিয়াৰ মানৱ অধিকাৰ কৰ্মী। তেওঁ যৌন দাসত্ত্ব আৰু যুদ্ধকালীন যৌন হিংসাৰ বিৰুদ্ধে আন্দোলন কৰিছিল। তেওঁ জাপানী সাম্ৰাজ্যিক সেনাৰ দ্বাৰা যৌন দাসত্বৰ বাবে বাধ্য হোৱা মহিলাসকলৰ ভিতৰত এগৰাকী আছিল। কিম হাক-ছুন "আৰামদায়িনী নাৰী" (কমফৰ্ট ৱিমেন) হিচাপে নিজৰ অভিজ্ঞতাৰ বিষয়ে ৰাজহুৱা ভাৱে সাক্ষ্য প্ৰদান কৰা প্ৰথম গৰাকী কোৰিয়ান মহিলা। তেওঁৰ এই সাক্ষ্যদান ১৯৯১ চনৰ ১৪ আগষ্ট তাৰিখে হৈছিল। সেই বছৰ ডিচেম্বৰত, তেওঁ জাপান চৰকাৰৰ বিৰুদ্ধে যুদ্ধকালীন ক্ষতিসমূহৰ বাবে এক শ্ৰেণী-মামলা ৰুজু কৰিছিল। এই ধৰণৰ পদক্ষেপ লোৱা তেওঁ আছিল প্ৰথম মহিলা। তাৰ পিছত কোৰিয়া, চীন, তাইৱান, ফিলিপাইন, ইণ্ডোনেছিয়া আৰু নেডাৰলেণ্ডছৰ শতাধিক মহিলা তেওঁলোকৰ কাহিনী প্ৰকাশ কৰিবলৈ আগবাঢ়ি আহিছিল। দক্ষিণ কোৰিয়াত মহিলা অধিকাৰ আন্দোলনৰ বৃদ্ধি দেখি, কিম হাক-ছুনে ৪০ বছৰৰ নীৰৱতা ভাঙি নিজৰ কাহিনী প্ৰকাশ কৰিবলৈ অনুপ্ৰাণিত হৈছিল। ১৯৯৭ চনত তেওঁৰ মৃত্যু হয় আৰু সেই সময়ত তেওঁৰ আদালতী মামলাটো চলি আছিল। ১৯৯০ চনত, জাপান চৰকাৰে ঘোষণা কৰে যে, তেওঁলোকে সেনাৰ "কমফৰ্ট ৱিমেন"ৰ বিষয়ত কোনো দায়িত্ব নলয়। কিন্তু ১৯৮০ চনৰ শেষৰ ফালে, কোৰিয়া অধিক গণতান্ত্ৰিক হোৱাৰ ফলত, কিমে নিজৰ অভিজ্ঞতা প্ৰকাশ কৰিবলৈ সাহস পায়।

কিমৰ এই সাহসে আন বহুতো পীড়িত মহিলাক নিজৰ কাহিনী প্ৰকাশ কৰিবলৈ অনুপ্ৰাণিত কৰে। তেওঁলোকে জাপান চৰকাৰৰ বিৰুদ্ধে আইনী পদক্ষেপ গ্ৰহণ কৰে, আনুষ্ঠানিক ক্ষমা আৰু ক্ষতিপূৰণৰ দাবীত।

সাক্ষ্যদানৰ পিছৰ ঘটনা

কিমৰ সাক্ষ্যদানৰ পিছত, আন বহুতো পীড়িত মহিলা আগবাঢ়ি আহে।

আইনী পদক্ষেপ আৰু আন্দোলন

১৯৯১ চনৰ ৬ ডিচেম্বৰত, কিম হাক-ছুন আৰু আন দুই পীড়িত মহিলাই ট’কিঅ’ আদালতত জাপান চৰকাৰৰ বিৰুদ্ধে আইনী অভিযোগ দাখিল কৰে।

মৃত্যু

কিম হাক-ছুনে ১৯৯৭ চনৰ ১৬ ডিচেম্বৰত ছ’উলত মৃত্যু বৰণ কৰে। মৃত্যুৰ সময়ত তেওঁৰ আইনী মামলাখন তেতিয়াও আদালতত চলি আছিল। যদিও তেওঁ ব্যক্তিগতভাৱে সম্পূৰ্ণ ন্যায় বিচাৰ পোৱা নাছিল, তেওঁ বিশ্বৰ বহুতো পীড়িত মহিলাৰ বাবে নিজৰ কাহিনী প্ৰকাশ কৰাৰ পথ দেখুৱাইছিল।

উত্তৰাধিকাৰ আৰু প্ৰভাৱ

কিম হাক-ছুনৰ সাহসী পদক্ষেপে কোৰিয়াৰ লগতে আন্তঃৰাষ্ট্ৰীয় স্তৰত "কমফৰ্ট ৱিমেন" সমস্যাটোক অন্যতম গুৰুত্বপূৰ্ণ বিষয় হিচাপে প্ৰতিষ্ঠিত কৰিছে। তেওঁৰ সাহসে আন বহুতো মহিলা আগবাঢ়ি আহিবলৈ অনুপ্ৰাণিত কৰিছে, যিয়ে ইয়াৰ পিছত জাপান চৰকাৰৰ বিৰুদ্ধে ন্যায় বিচাৰ দাবী কৰে।

প্ৰতি বছৰৰ ১৪ আগষ্টৰ দিনটো "কমফৰ্ট ৱিমেন ডে" (Comfort Women Day) ৰূপে পালন কৰা হয়, যি কিম হাক-ছুনে প্ৰথমবাৰৰ বাবে সাক্ষ্যদান কৰা দিনৰ স্মৃতি বহন কৰে। ছ’উল আৰু আন বহুতো ঠাইত কিম আৰু আন পীড়িত মহিলাসকলৰ স্মৃতিৰক্ষাৰ বাবে প্ৰতিমূৰ্তি স্থাপন কৰা হৈছে।

তথ্যসূত্ৰ

শ্ৰেণী:কোৰিয়াৰ‌ মানৱাধিকাৰ কৰ্মী
শ্ৰেণী:১৯২৪ চনত জন্ম
শ্ৰেণী:১৯৯৭ চনত মৃত্যু
শ্ৰেণী:কমফৰ্ট ৱিমেন ডে
ভৈৰৱকুণ্ড

ভৈৰৱকুণ্ড অসমৰ ওদালগুৰি জিলাত অৱস্থিত এখন উল্লেখযোগ্য পৰ্যটনস্থলী। ঠাইখন অৰুণাচল প্ৰদেশ আৰু ভূটান সীমান্তত অৱস্থিত। ভৈৰৱকুণ্ডত শীতকালত বনভোজকাৰী দল আৰু পৰ্যটকৰ আগমন হয়।

শ্ৰেণী:অসমৰ নগৰ-মহানগৰ
শ্ৰেণী:ওদালগুৰি জিলা
শ্ৰেণী:অসমৰ পৰ্যটনস্থলী
জেন এলিজাবেথ ওৱাটাৰষ্টন

জেন এলিজাবেথ ওৱাটাৰষ্টন (১৮৪৩ – ৭ ডিচেম্বৰ ১৯৩২) আছিল স্কটিছ শিক্ষয়িত্ৰী আৰু দক্ষিণ আফ্ৰিকাৰ প্ৰথম মহিলা চিকিৎসক। ডেভিদ লিভিংষ্টনৰ পৰা অনুপ্ৰাণিত হৈ তেওঁ চিকিৎসক আৰু মিছনেৰী হ’বলৈ প্ৰশিক্ষণ লয়। পক্ষপাতিত্বৰ বাবেই তেওঁ লিভিংষ্টনৰ পদাংক এৰি দক্ষিণ আফ্ৰিকাৰ দৰিদ্ৰসকলৰ সৈতে কাম কৰিবলৈ বাধ্য হয়।

জীৱনী

১৮৪৩ চনত ইনভাৰ্নেছত জন্মগ্ৰহণ ওৱাটাৰষ্টনে জন্মগ্ৰহণ কৰিছিল। তেওঁৰ পিতৃয়ে ইনভাৰ্নেছত এটা কেলেডোনিয়ান বেংক চলাইছিল। স্কটিছ শিক্ষয়িত্ৰী হিচাপে দক্ষিণ আফ্ৰিকাৰ লাভডেল মিছনেৰী ইনষ্টিটিউটৰ নতুন ছোৱালীৰ শাখাৰ প্ৰথম অধীক্ষকৰ চাকৰি দিয়া হৈছিল। ১৮৬৭ চনৰ জানুৱাৰী মাহত এই অভিযানৰ নেতৃত্ব দিয়া ড° জেমছ ষ্টুৱেৰ্টৰ বাবে কাম কৰিবলৈ তেওঁ দক্ষিণ আফ্ৰিকাত উপস্থিত হয়। ১৮৬৮ চনৰ ২৩ আগষ্টত লাভডেল গাৰ্লছ ইনষ্টিটিউচন মুকলি কৰা হয়। ওৱাটাৰষ্টন আছিল দক্ষিণ আফ্ৰিকাৰ প্ৰথম মহিলা চিকিৎসক।

১৮৭৩ চনলৈকে তেওঁ তাত কাম কৰিছিল আৰু ইংলেণ্ডত চিকিৎসা প্ৰশিক্ষণ লাভৰ কঠিন কামটো হাতত ল’বলৈ উভতি আহিছিল। ডেভিদ লিভিংষ্টনৰ মৃত্যু আৰু মহিলাসকলক চিকিৎসক হ’বলৈ দিয়া খবৰৰ পৰাই ৱাটাৰষ্টনে অনুপ্ৰাণিত হৈছিল। ১৮৮০ চনত লণ্ডন স্কুল অৱ মেডিচিন ফৰ উইমেনত প্ৰশিক্ষণ লোৱা প্ৰথম মহিলাসকলৰ ভিতৰত অন্যতম হোৱাৰ সৌভাগ্য হৈছিল।

তাত থকা মিছনেৰীসকলে আফ্ৰিকানসকলৰ প্ৰতি আৰু তেওঁৰ প্ৰতি থকা অসন্মানজনক মনোভাৱ দেখি লাভডেলে মোহভংগ হৈ পৰিল— পুৰুষ মিছনেৰীসকলে তেওঁক নিজলৈ স্বামী বিচাৰি মিছনলৈ অহাৰ অভিযোগ উত্থাপন কৰিছিল।

১৮৮০ চনত কেপ টাউনত চিকিৎসক হোৱাৰ আগতে তিনি বছৰ ধৰি লাভডেল মিছনত থাকে। ১৮৭৮ চনত কেলেডোনিয়ান বেংকৰ বিফলতাৰ পিছত তেওঁ ব্যক্তিগত প্ৰেকটিছত যোগদান কৰে, আংশিকভাৱে সমাজসেৱী হিচাপে জীয়াই থাকে,

অক্লান্ত কামৰ বাবে ৱাটাৰষ্টনক দক্ষিণ আফ্ৰিকাৰ নাম নোকাটাকা দিয়া হয়, অৰ্থ "কৰ্মৰ মাতৃ"।
১৯২৯ চনত ৱাটাৰষ্টনক কেপ টাউন বিশ্ববিদ্যালয়ে আইন বিভাগৰ ডাক্তৰ হিচাপে নিযুক্তি দিয়ে। ১৯৩২ চনত কেপ টাউনত ৱাটাৰষ্টনৰ মৃত্যু হয়।

তথ্য সূত্ৰ

শ্ৰেণী:চিকিৎসাবিদ
শ্ৰেণী:প্ৰথম মহিলা চিকিৎসক
শ্ৰেণী:মৃত ব্যক্তি
হৰ্ষচৰিত

হৰ্ষচৰিত ভাৰতীয় সম্ৰাট হৰ্ষৰ জীৱনী। খ্ৰীষ্টীয় সপ্তম শতিকাৰ ভাৰতৰ সংস্কৃত লেখক বাণভট্ট বা বাণ নামেৰেও পৰিচিত কবিৰদ্বাৰা ৰচনা কৰা হয়। তেওঁ আছিল হৰ্ষৰ পৃষ্ঠপোষকতাৰ ৰাজ-দৰবাৰ কবি। হৰ্ষচৰিত বাণৰ প্ৰথম ৰচনা আৰু সংস্কৃত ভাষাত ঐতিহাসিক কাব্য ৰচনাৰ আৰম্ভণি বুলি গণ্য কৰা হয়।

ঐতিহাসিক জীৱনী

প্ৰশংসা আৰু আড়ম্বৰপূৰ্ণ শৈলীত লিখা হৰ্ষচৰিত সংস্কৃতৰ প্ৰথম ঐতিহাসিক জীৱনী হিচাপে স্থান লাভ কৰিছে। ভাৰতৰ গ্ৰাম্য প্ৰাকৃতিক পৰিৱেশৰ লগতে ভাৰতীয় জনসাধাৰণৰ অসাধাৰণ উদ্যোগৰ বিষয়ে বাণৰ বিশদ আৰু প্ৰাঞ্জল বৰ্ণনাই সেই সময়ৰ জীৱনৰ সজীৱতাক উন্মোচন কৰে। যিহেতু তেওঁ সম্ৰাট হৰ্ষৰ পৃষ্ঠপোষকতা লাভ কৰিছিল, সেয়েহে তেওঁৰ পৃষ্ঠপোষকৰ বিষয়ে তেওঁৰ বৰ্ণনা নিৰপেক্ষ মূল্যায়ন নহয় আৰু সম্ৰাটৰ কাৰ্যক অত্যধিক তোষামোদন ৰূপত উপস্থাপন কৰা হৈছে।

বিষয়

অলংকৃত কাব্যিক গদ্যৰে ৰচিত হৰ্ষচৰিত সম্ৰাট হৰ্ষৰ জীৱনী আঠটা উচ্চৱাস (অধ্যায়)ত বৰ্ণনা কৰা হৈছে। প্ৰথম দুটা উচ্চৱাসত বাণভট্টই তেওঁৰ বংশ আৰু প্ৰাথমিক জীৱনৰ বিৱৰণ দিছে। চৰিতমতে তেওঁ আছিল মহান সম্ৰাট।

চতুৰংগ (দবা খেল) চত্ৰংগ (পাৰ্চী দবা), ছিয়াংকি (চীনা দবা), জাংগি (কোৰিয়ান দবা), শ্বোগি (জাপানী দবা), চিট্টুয়িন (বাৰ্মিজ দবা), মাক্ৰুক (থাই দবা) আৰু আধুনিক ভাৰতীয় দবাৰ প্ৰাচীনতম স্পষ্ট উল্লেখ হৰ্ষচৰিতৰ পৰাই আহিছে:

পৰৱৰ্তী অধ্যয়ন

উপলভ্য একমাত্ৰ ধাৰাবাহিক বিশ্লেষণ হ’ল কাশ্মীৰৰ পণ্ডিত শংকৰৰ দ্বাৰা ৰচিত সংকেত। অনুমান কৰা হয় যে, ৰুয়্যাকে হৰ্ষচৰিতবাৰ্তিক নামেৰে জনাজাত এটা টীকাও ইয়াত সংযুক্ত কৰিছিল, যিটো এতিয়াও পোৱা হোৱা নাই।

১৮৯৭ চনত এডৱাৰ্ড বাইলছ কৱেল আৰু ফ্ৰেডেৰিক উইলিয়াম থমাছে এই গ্ৰন্থখন ইংৰাজীলৈ অনুবাদ কৰে। সামৰিক ইতিহাসবিদ কৌশিক ৰয়ে হৰ্ষচৰিতক "ঐতিহাসিক কল্পকাহিনী" বুলি বৰ্ণনা কৰিছে যদিও বাস্তৱিকভাৱে শুদ্ধ ভেটিৰ সৈতে।

এই গ্ৰন্থখন ১৯২৯ চনত বিজিয়ানগৰৰ মহাৰাজ কলেজৰ এম ভি ৰামনাচাৰীয়ে (মেদেপল্লী ভেংকটা ৰামনাচাৰ্যুলু) তেলুগু গদ্যলৈ অনুবাদ কৰিছিল।।

তথ্যসূত্ৰ

শ্ৰেণী:গ্ৰন্থ
ভৱেশ শইকীয়া

ভৱেশ শইকীয়া অসমৰ এগৰাকী সাংবাদিক আৰু অসমত “আপকু’’ৰ প্ৰতিষ্ঠাপক সভাপতি আছিল৷ তেওঁ বিভিন্ন সামাজিক অনুষ্ঠান-প্ৰতিষ্ঠানৰ সৈতে জড়িত হোৱাৰ উপৰি সাহিত্যিক আৰু অভিনেতা হিচাপেও মানুহৰ মাজত পৰিচিত আছিল৷

জন্ম আৰু পৰয়াল

১৯৩০ চনৰ ষোল্ল জানুৱাৰীত বোকাখাত চহৰৰ বিষ্ণুপুৰত ভৱেশ শইকীয়াৰ জন্ম হয়৷ তেওঁৰ পিতৃৰ নাম আছিল, খগেন্দ্ৰনাথ শইকীয়া আৰু মাকৰ নাম আছিল গুণৱতী শইকীয়া৷ ১৯৬৪ চনৰ ১২ মাৰ্চত তেওঁ বিয়া কৰায়, বোকাখাতৰ সমাজকৰ্মী চন্দ্ৰপ্ৰভাক৷ তেওঁলোকৰ চাৰিজন পুত্ৰ জন্ম
হয়৷

শিক্ষা

বোকাখাতৰ নামদৈফাং প্ৰাথমিক বিদ্যালয়ত আনুষ্ঠানিক শিক্ষা আৰম্ভ কৰি ভৱেশ শইকীয়াই টেঙাখাত হাইস্কুলৰ পৰা মেট্ৰিক পৰীক্ষা পাছ কৰে আৰু যোৰহাট জে.বি. কলেজৰ পৰা আই.এ. পাছ কৰি শ্বিলঙলৈ পঢ়িবলৈ যায়৷ শ্বিলঙৰ ছেইণ্ট এণ্টনী কলেজৰ পৰা তেওঁ বি.এ. পাছ কৰে৷ তেওঁ মইনা পাৰিজাতৰ সম্পাদকৰ দায়িত্ব পালন কৰাৰ উপৰি “আছাম প্ৰেছ কৰেছপণ্ডেণ্ট ইউনিয়ন’’ৰ প্ৰতিষ্ঠাপক সভাপতি আৰু স্থানীয় বহু সংগঠনৰ বিভিন্ন পদবীৰ দায়িত্ব লৈ সামাজিক কৰ্মত নিয়োজিত হৈ আছিল৷ কৰাৰ উপৰি অসম চৰকাৰৰ সাহিত্যিক পেন্সনো লাভ কৰিছিল৷ মহেন্দ্ৰনাথ হাজৰিকা সোঁৱৰণী বঁটা, গোলাঘাট জিলা সাহিত্য সভাৰ শিক্ষা সাহিত্য বঁটা, সন্ধানী লেখিকা সমাৰোহ সমিতিৰ দ্বাৰা “জনতাৰ প্ৰহৰী’’ উপাধি আদি নানা অনুষ্ঠান-প্ৰতিষ্ঠানৰ পৰা নানা সন্মান-সম্বৰ্ধনা লাভ কৰিছিল৷

মৃত্যু

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সাংবাদিক